**ELŐTERJESZTÉS**

**A Gazdasági és Városstratégiai Bizottság 2017. május 15-i ülésére**

**Javaslat a Savaria Városfejlesztési Nonprofit Kft. Szervezeti és Működési Szabályzata módosítására**

A társaság ügyvezetése felülvizsgálta a Savaria Városfejlesztési Nonprofit Kft. Szervezeti és Működési Szabályzatát és ennek eredményeként elkészítette annak módosítását, amelyben az időközben elavult adatok, jogszabályi hivatkozások módosításra kerültek.

A módosítással érintett főbb adatok:

- jogszabályi hivatkozások

- törzstőke emelés átvezetése

- székhely változásának átvezetése

- munkakörökhöz kapcsolódó feladatleírások (korábbi projektmegnevezések törlése).

A módosított Szervezeti és Működési Szabályzat az előterjesztés melléklete, amelyben a változásokat áthúzott, illetve aláhúzott és vastagon szedett betű jelzi.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés bd) pontja alapján, amennyiben a gazdasági társaságban az önkormányzati tulajdonrész az 50 %-ot eléri, vagy meghaladja, a gazdasági ügyeket ellátó bizottság jogosult dönteni a szervezeti és működési szabályzat elfogadása tárgyában.

Tájékoztatom a Tisztelt Bizottságot, hogy a Szervezeti és Működési Szabályzat – terjedelmére való tekintettel – nem kerül megküldésre papír alapon. A dokumentum elérhető és letölthető a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2017” menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2017. május 11.**

**/: Dr. Puskás Tivadar :/**

**Határozati javaslat**

**…./2017. (V. 15.) sz. GVB számú határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés bd) pontja alapján a Savaria Városfejlesztési Nonprofit Kft. Szervezeti és Működési Szabályzata módosítását az előterjesztés mellékletében foglaltak szerint elfogadja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Ajkay Adrián, a Weöres Sándor Színház Nonprofit Kft. ügyvezetője)

**Határidő**: azonnal